**ПРОТОКОЛ № 2**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 19.01.2021 г.**

**/чрез видеоконферентна връзка/**

Присъстват: Огнян Дамянов, Светлана Бошнакова, Пламен Найденов, Евгени Иванов, Александър Лазаров, Константин Тасков, Ирина Апостолова, Евгений Трифонов, Ангелина Митова, Галя Гугушева и Димитър Стефанов

На заседанието присъстват:Антонина Романова - Директор на Дирекция „Атестиране на магистрати“, Полина Петкова - главен експерт-юрисконсулт в отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Камелия Миладинова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 11 – т. 21

РАЗНИ

1. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Петко Петров Тухчиев - изпълняващ функциите „административен ръководител - районен прокурор“ на Районна прокуратура - Добрич, във връзка с открита процедура за избор на административен ръководител - районен прокурор на Районна прокуратура - Добрич, който ще се проведе на 27.01.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. ПРИЕМА становището за притежаваните професионални качества на Петко Петров Тухчиев - изпълняващ функциите „административен ръководител - районен прокурор“ на Районна прокуратура – Добрич.

1.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 1.1. на Петко Петров Тухчиев - изпълняващ функциите „административен ръководител - районен прокурор“ на Районна прокуратура – Добрич.

1.3. ПРЕДОСТАВЯ становището по т. 1.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - районен прокурор на Районна прокуратура – Добрич.

2. Произнасяне по допустимостта на предложението относно кандидата за член на Висшия съдебен съвет от квотата на следователите.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 29г, ал. 3 от ЗСВ, ДА ДОПУСНЕ до участие в избора на член на Висшия съдебен съвет от квотата на следователите – Стефан Иванов Петров – следовател в Национална следствена служба.

2.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОБЯВИ решението по т. 2.1 на интернет страницата на Висшия съдебен съвет.

2.3. ВНАСЯ предложението в заседанието на Прокурорската колегия на ВСС, насрочено на 20.01.2021 г., за разглеждане и произнасяне.

3. Оптимизиране щатната численост на органи на съдебната власт в системата на Прокуратурата на Република България, с оглед предложение от главния прокурор за планиране на длъжности за „младши прокурор“ и „младши следовател“ и обявяването им на конкурси за календарната 2021 година. *(вх. № ВСС-12876/09.12.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура – Елин Пелин, с 1 (една) длъжност „младши прокурор“, считано от датата на освобождаване на длъжността от младши прокурора с изтичащ срок по чл. 240 от ЗСВ през 2021 г.

3.1.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „младши прокурор“ в Районна прокуратура – Монтана, считано от датата на освобождаване на длъжността в Районна прокуратура – Елин Пелин от младши прокурора с изтичащ срок по чл. 240 от ЗСВ през 2021 г.

3.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура – Хасково, с 1 (една) длъжност „младши прокурор“, считано от датата на освобождаване на длъжността от младши прокурора с изтичащ срок по чл. 240 от ЗСВ през 2021 г.

3.2.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „младши прокурор“ в Районна прокуратура – Кърджали, считано от датата на освобождаване на длъжността в Районна прокуратура – Хасково от младши прокурора с изтичащ срок по чл. 240 от ЗСВ през 2021 г.

3.3. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура – Стара Загора, с 1 (една) длъжност „младши прокурор“, считано от датата на освобождаване на длъжността от младши прокурора с изтичащ срок по чл. 240 от ЗСВ през 2021 г.

3.3.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „младши прокурор“ в Районна прокуратура – Силистра, считано от датата на освобождаване на длъжността в Районна прокуратура – Стара Загора от младши прокурора с изтичащ срок по чл. 240 от ЗСВ през 2021 г.

3.4. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Окръжен следствен отдел в Окръжна прокуратура – Ловеч, с 1 (една) свободна длъжност „следовател“, считано от датата на вземане на решението.

4.4.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „младши следовател“ в Окръжен следствен отдел в Окръжна прокуратура – Ловеч, считано от датата на вземане на решението.

3.5. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Окръжен следствен отдел в Окръжна прокуратура – София, с 2 (две) свободни длъжности „следовател“, считано от датата на вземане на решението.

3.5.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 2 (две) щатни длъжности „младши следовател“ в Окръжен следствен отдел в Окръжна прокуратура – София, считано от датата на вземане на решението.

3.6. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Окръжен следствен отдел в Окръжна прокуратура – Хасково, с 1 (една) свободна длъжност „следовател“, считано от датата на вземане на решението.

3.6.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „младши следовател“ в Окръжен следствен отдел в Окръжна прокуратура – Хасково, считано от датата на вземане на решението.

3.7. ВНАСЯ предложението в заседанието на Прокурорската колегия на Висшия съдебен съвет, насрочено на 20.01.2021 г., за разглеждане и произнасяне.

4. Проект на решение за упълномощаване на представляващия Висшия съдебен съвет да подписва през 2021 г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. ПРЕДЛАГА на Комисия „Бюджет и финанси“ да предложи на Пленума на Висшия съдебен съвет ДА УПЪЛНОМОЩИ представляващия Висшия съдебен съвет ДА ПОДПИСВА през 2021г. договорите за наем на зали и аудитории за целите на провеждането на писмените изпити за конкурсите за младши магистрати и за първоначално назначаване в органите на съдебната власт.

*Мотиви: През 2021г., съгласно изискването на чл. 176, ал. 2 от ЗСВ, Прокурорската колегия на Висшия съдебен съвет предстои да обяви централизирани конкурси за младши прокурори и младши следователи, както и конкурс за първоначално назначаване в районните прокуратури, на основание чл. 176, ал. 3 от ЗСВ.*

*През 2020г. кандидатите в процедурата за младши прокурори са 955, за младши следователи - 813, а в последния проведен конкурс за първоначално назначаване в районните прокуратури през 2018г. участниците са 296. Провеждането на писмените изпити с такъв голям брой кандидати налага подсигуряване на зали и аудитории чрез подписване на договори за наем.*

*Съгласно разпоредбата на чл. 11, ал.2, т. 7 от Правилника за организация на дейността на Висшия съдебен съвет и на неговата администрация, договорите, по които Висшия съдебен съвет е страна, се сключват от представляващия Висшия съдебен съвет, след решение на Пленума.*

*С оглед обявената извънредна епидемична обстановка в страната и за спазване на въведените временни противоепидемични мерки през 2020г., писмените изпити за младши прокурори и младши следователи не се проведоха в първоначално определените зали и аудитории на Софийския университет „Св. Климент Охридски“, а се ползваха изложбените зали на Интер Експо Център.*

5. Предложение от административния ръководител на Районна прокуратура - Пловдив за назначаване на Пламен Георгиев Георгиев - прокурор в Районна прокуратура - Пловдив, на длъжност „заместник на административния ръководител - заместник-районен прокурор“ на Районна прокуратура - Пловдив. *(вх. № ВСС-12588/03.12.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Пламен Георгиев Георгиев - прокурор в Районна прокуратура - Пловдив, на длъжност „заместник на административния ръководител - заместник-районен прокурор“ на Районна прокуратура – Пловдив, с ранг „прокурор в ОП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

5.2. Внася предложението в заседание на Прокурорската колегия на ВСС, насрочено за 20.01.2021 г., за разглеждане и произнасяне.

6. Предложение от административния ръководител на Районна прокуратура - Смолян за оптимизиране на щатната численост на органа и назначаване на заместник на административния ръководител - заместник-районен прокурор на Районна прокуратура - Смолян. *(вх. № ВСС-12701/07.12.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, втора щатна длъжност “заместник на административния ръководител – заместник-районен прокурор“ чрез трансформиране на 1 (една) свободна длъжност „прокурор“ от щата на Районна прокуратура - Смолян в 1 (една) щатна длъжност “заместник на административния ръководител – заместник-районен прокурор“ на Районна прокуратура - Смолян, считано от датата на вземане на решението.

6.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Петко Добринов Братованов - прокурор в Районна прокуратура - Смолян на длъжност „заместник на административния ръководител - заместник-районен прокурор“ на Районна прокуратура – Смолян, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

6.3. ВНАСЯ предложенията в заседанието на Прокурорската колегия на ВСС, насрочено на 20.01.2021 г., за разглеждане и произнасяне.

7. Предложение от и.ф. административен ръководител на Районна прокуратура - Стара Загора за оптимизиране на щатната численост на органа и назначаване на заместник на административния ръководител - заместник-районен прокурор на Районна прокуратура - Стара Загора. *(вх. № ВСС-12699/07.12.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОПРЕДЕЛИ, на основание чл. 30, ал. 5, т. 4 от ЗСВ, трета щатна длъжност “заместник на административния ръководител-заместник-районен прокурор“ на Районна прокуратура – Стара Загора чрез трансформиране на 1 (една) свободна длъжност „прокурор“ от щата на Районна прокуратура – Стара Загора в 1 (една) щатна длъжност “заместник на административния ръководител – заместник-районен прокурор“ на Районна прокуратура – Стара Загора, считано от датата на вземане на решението.

7.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Мария Йорданова Михайлова – прокурор в Районна прокуратура – Стара Загора на длъжност „заместник на административния ръководител - заместник-районен прокурор“ на Районна прокуратура – Стара Загора, с ранг „прокурор в АП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

7.3. ВНАСЯ предложенията в заседанието на Прокурорската колегия на ВСС, насрочено на 20.01.2021 г., за разглеждане и произнасяне.

8. Предложение от и.ф. административен ръководител на Районна прокуратура - Стара Загора за назначаване на Десислава Тенкова Калайджиева – прокурор в Районна прокуратура - Стара Загора, на длъжност „заместник на административния ръководител - заместник-районен прокурор“ на Районна прокуратура – Стара Загора. *(вх. № ВСС-11590/06.11.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА НАЗНАЧИ, на основание чл. 160, във връзка с чл. 168, ал. 3 от ЗСВ, Десислава Тенкова Калайджиева – прокурор в Районна прокуратура - Стара Загора, на длъжност „заместник на административния ръководител - заместник-районен прокурор“ на Районна прокуратура – Стара Загора, с ранг „прокурор във ВКП и ВАП“, с основно месечно трудово възнаграждение, съгласно Таблица № 1 на ВСС за определяне на максималните основни месечни работни заплати на съдии, прокурори и следователи, считано от датата на встъпване в длъжност.

8.2. Внася предложението в заседание на Прокурорската колегия на ВСС, насрочено за 20.01.2021 г., за разглеждане и произнасяне.

9. Заявление от Николай Иванов Иванов за освобождаване от заеманата длъжност „прокурор“ в Районна прокуратура – Перник, на основание чл. 165, ал.1, т. 1 от ЗСВ. *(вх.№ ВСС-244/06.01.2021 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ОСВОБОДИ, на основание чл. 160, във връзка с чл. 165, ал. 1, т. 1 от ЗСВ, Николай Иванов Иванов от заеманата длъжност „прокурор“ в Районна прокуратура – Перник, с ранг „прокурор във ВКП и ВАП“, считано от 01.02.2021 г.

9.2. ВНАСЯ предложението в заседанието на Прокурорската колегия на ВСС, насрочено за 27.01.2021 г., за разглеждане и произнасяне.

ЕДИНЕН ФОРМУЛЯР

10. Придобиване статут на несменяемост на Иван Стефанов Стефанов - прокурор в Софийска районна прокуратура.*(вх. №ВСС-5468/09.06.2020г.)*

*Отложена с решение на КАК-ПК по протокол № 1/12.01.2021 г., т. 13*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – София, за комплексна оценка на Иван Стефанов Стефанов - прокурор в Софийска районна прокуратура.

10.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Иван Стефанов Стефанов - прокурор в Софийска районна прокуратура.

10.2. Предоставя, на основание чл. 205, ал. 1 от ЗСВ, на Иван Стефанов Стефанов - прокурор в Софийска районна прокуратура, резултатите от атестирането за запознаване.

ДОПЪЛНИТЕЛНИ ТОЧКИ

РАЗНИ

11. Заявление от Ралица Петрова Мравкова - прокурор в Специализираната прокуратура, за отказ от участие в конкурс за повишаване в длъжност „прокурор“ във Върховна касационна прокуратура и прекратяване на процедурата за извънредно атестиране. *(вх. №ВСС-617/14.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. ПРИЕМА ЗА СВЕДЕНИЕ заявлението от Ралица Петрова Мравкова - прокурор в Специализираната прокуратура, за отказ от участие в обявения, с решение на Прокурорската колегия на Висшия съдебен съвет по протокол № 27/15.07.2020 г. (обн. ДВ, бр. 66/24.07.2020 г.), конкурс за повишаване в длъжност „прокурор" във Върховна касационна прокуратура.

11.2. Отказът на кандидата да се обяви на интернет страницата на ВСС в раздел „Конкурсни процедури".

11.3. ПРЕКРАТЯВА откритата с решение на Комисията по атестирането и конкурсите по протокол № 28/06.10.2020 г., т. 8.2. процедура за извънредно атестиране на Ралица Петрова Мравкова – прокурор в Специализираната прокуратура.

*Мотиви:* *Процедурата за извънредно атестиране на прокурор Мравкова е открита с решение на Комисията по атестирането и конкурсите по Протокол № 28 от 06.10.2020 г., с оглед допускането й до участие в обявения с решение на Прокурорската колегия на ВСС по протокол № 27/15.07.2020 г. (обн. ДВ, бр. 66/24.07.2020 г.) конкурс за повишаване в длъжност „прокурор“ във Върховна касационна прокуратура, и към настоящия момент не е приключена с решение на кадровия орган.*

*С молба вх. № ВСС-617/14.01.2021 г. прокурор Мравкова е депозирала изричен отказ от участие в посочения конкурс.*

*Комисията счита, че с оттегляне от участие в конкурсната процедура отпада и основанието за атестиране на магистрата, тъй като процедурата по извънредно атестиране е открита на основание чл. 196, ал. 1, т. 4 вр. чл. 197, ал. 5, т. 1 от ЗСВ, а именно когато съдия, прокурор или следовател участва в конкурс за повишаване или преместване в длъжност*, *поради което същата следва да бъде прекратена*.

11.4. Да се уведомят и.ф. административен ръководител на Специализираната прокуратура и прокурор Ралица Мравкова за решението по т. 11.

ЕДИННИ ФОРМУЛЯРИ

12. Извънредно атестиране на полковник Христо Ценов Христов - военен следовател във Военно-окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

12.1. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 1 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на полковник Христо Ценов Христов - военен следовател във Военно-окръжна прокуратура - София.

12.2. Предоставя, на основание чл. 205, ал. 1 от ЗСВ, на полковник Христо Ценов Христов - военен следовател във Военно-окръжна прокуратура - София, резултатите от атестирането за запознаване.

13. Извънредно атестиране на Милчо Иванов Генжов –прокурор в Окръжна прокуратура - Габрово.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

13.1.НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Велико Търново оценки по общите критерии за атестиране на Милчо Иванов Генжов – прокурор в Окръжна прокуратура – Габрово.

*Мотиви: В Част IV, т. 4 „Експедитивност и дисциплинираност” определената оценка „4“ следва да бъде увеличена с 1 (една) единица.*

*ПАК е обосновала поставената оценка с констатация за негативни резултати, отчетени в доклади на АП – Велико Търново, което е относимо към показателя за оценяване „резултати от проверки на ИВСС, от ревизии и други проверки“ от настоящия критерий, но същевременно конкретните пропуски, довели до връщане на ДП, са взети предвид и отчетени при определяне на оценките по съответните общи и специфични критерии, съобразно допуснатия от атестирания магистрат качествен пропуск в изготвените от него актове, което обуславя оценка „5“ в тази част.*

*Оценките по останалите общи и специфични критерии, определени от ПАК при Апелативна прокуратура – Велико Търново, следва да бъдат потвърдени.*

*Единствено за прецизност Комисията счита за необходимо да посочи, че е налице допусната неточност в ч. IV, т. 1 и ч. V, т. 4 от ЕФА по отношение отразения от ПАК брой на внесените от прокурор Генжов актове в съда, съответно на върнатите. Видно от данните в част III на ЕФА, през атестационния период магистратът е внесъл в съда общо 41 прокурорски акта (38 обвинителни акта и 3 предложения за споразумения), от които са приети за разглеждане 21 обвинителни акта и 2 споразумения. Поради допуснати отстраними нарушения, са върнати 17 обвинителни акта и 1 предложение за споразумение. Процентното съотношение на върнатите спрямо внесените от магистрата актове е 43,9 %.**Посоченото не променя извода на КАК, изграден след запознаване с приложените към атестационната преписка прокурорски актове на атестирания,**че оценките в посочените части на ЕФА са правилно определени от ПАК (в ч. IV, т. 1 – с оглед констатираните качествени пропуски, а в ч. V, т. 4 – предвид немалкия брой и относителен дял на отменени актове по преписки и НП, както и на върнати от съда ДП, който въпреки отразените по-горе данни, остава висок и не може да обуслови поставяне на максимална оценка по този статистически по същността си критерий).*

*С оглед изложеното, Комисията по атестиране и конкурси определя комплексна оценка „Добра" – 4,28 на Милчо Иванов Генжов – прокурор в Окръжна прокуратура – Габрово.*

13.2. ПРОВЕЖДА извънредно атестиране, на основание чл. 196, ал. 1, т. 4 от ЗСВ, във връзка с чл. 197, ал. 5, т. 2 от ЗСВ и ИЗГОТВЯ, на основание чл. 204а, ал. 3, т. 2 от ЗСВ, комплексна оценка „ДОБРА“ на Милчо Иванов Генжов –прокурор в Окръжна прокуратура - Габрово.

13.3. Предоставя, на основание чл. 205, ал. 1 от ЗСВ, на Милчо Иванов Генжов –прокурор в Окръжна прокуратура - Габрово, резултатите от атестирането за запознаване.

14. Придобиване статут на несменяемост на Мария Цветанова Георгиева - прокурор в Районна прокуратура - Плевен. *(вх. № ВСС-5330/04.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

14.1. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Мария Цветанова Георгиева - прокурор в Районна прокуратура - Плевен.

14.2. Предоставя, на основание чл. 205, ал. 1 от ЗСВ, на Мария Цветанова Георгиева - прокурор в Районна прокуратура - Плевен, резултатите от атестирането за запознаване.

15. Придобиване статут на несменяемост на Едуард Таквор Кехецикян - прокурор в Районна прокуратура - Варна. *(вх. № ВСС-5329/05.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

15.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Едуард Таквор Кехецикян - прокурор в Районна прокуратура - Варна.

15.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Едуард Таквор Кехецикян - прокурор в Районна прокуратура - Варна.

15.3. Предоставя, на основание чл. 205, ал. 1 от ЗСВ, на Едуард Таквор Кехецикян - прокурор в Районна прокуратура - Варна, резултатите от атестирането за запознаване.

16. Придобиване статут на несменяемост на Ивелин Боянов Борисов - прокурор в Районна прокуратура - Добрич. *(вх. № ВСС-6611/06.07.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

16.1. ПРИЕМА ИЗЦЯЛО предложението на Постоянната атестационна комисия при Апелативна прокуратура – Варна, за комплексна оценка на Ивелин Боянов Борисов - прокурор в Районна прокуратура - Добрич.

16.2. ПРОВЕЖДА атестиране за придобиване статут на несменяемост, на основание чл. 196, ал. 1, т. 2 от ЗСВ и ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА“ на Ивелин Боянов Борисов - прокурор в Районна прокуратура - Добрич.

16.3. Предоставя, на основание чл. 205, ал. 1 от ЗСВ, на Ивелин Боянов Борисов - прокурор в Районна прокуратура - Добрич, резултатите от атестирането за запознаване.

ПРЕДЛОЖЕНИЕ ЗА ПЕРИОДИЧНО АТЕСТИРАНЕ

17. Предложение от административния ръководител на Окръжна прокуратура - Кюстендил за периодично атестиране на Ивайло Володиев Илиев - административен ръководител - районен прокурор на Районна прокуратура - Кюстендил. *(вх. № ВСС-619/14.01.2021г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

17.1. ОТКРИВА, на основание чл. 196, ал.1, т. 3 от ЗСВ, процедура за периодично атестиране на Ивайло Володиев Илиев - административен ръководител - районен прокурор на Районна прокуратура - Кюстендил за периода 03.11.2015 г. – 03.11.2020 г.

17.2. Да се изискат от административния ръководител на Районна прокуратура – Кюстендил, необходимите документи за провеждане на атестиране, съгласно чл. 54, ал. 2 от Наредба № 3/23.02.2017 г. на Пленума на ВСС.

17.3. Да се изиска от административния ръководител на Окръжна прокуратура – Кюстендил становище на Комисията по професионална етика към Окръжна прокуратура – Кюстендил, по реда на чл. 9, ал. 3 във връзка с ал. 2 от Правилата за организацията и дейността на комисиите по професионална етика в системата на Прокуратурата на Република България, както и становище в качеството му на по-горестоящ административен орган.

ПОЛУЧЕНА ЧАСТ IX – БЕЗ ВЪЗРАЖЕНИЕ

18. Придобиване статут на несменяемост на Жулиета Цонева Стоянова - прокурор в Районна прокуратура - Шумен. *(вх. № ВСС-5327/05.06.2020 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

18.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Жулиета Цонева Стоянова - прокурор в Районна прокуратура - Шумен.

18.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Жулиета Цонева Стоянова - прокурор в Районна прокуратура - Шумен.

18.3. ПРЕДЛАГА НА ПРОКУРОРСКАТА КОЛЕГИЯ НА ВСС, Жулиета Цонева Стоянова - прокурор в Районна прокуратура - Шумен, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

18.4. ВНАСЯ предложението в заседание на Прокурорската колегия на ВСС, насрочено за 20.01.2021 г., за разглеждане и произнасяне.

19. Периодично атестиране на Красимира Динева Христова - прокурор в Специализираната прокуратура *(вх. № ВСС-4841/15.04.2019 г.)*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

19.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 3 от ЗСВ, периодично атестиране на Красимира Динева Христова - прокурор в Специализираната прокуратура.

19.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Красимира Динева Христова - прокурор в Специализираната прокуратура.

19.3. ВНАСЯ предложението в заседание на Прокурорската колегия на ВСС, насрочено за 20.01.2021 г., за разглеждане и произнасяне.

20. Извънредно атестиране на Наталия Димитрова Николова - Бончева - административен ръководител - окръжен прокурор на Окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

20.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Наталия Димитрова Николова - Бончева - административен ръководител - окръжен прокурор на Окръжна прокуратура - София.

20.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Наталия Димитрова Николова - Бончева - административен ръководител - окръжен прокурор на Окръжна прокуратура - София.

20.3. ВНАСЯ предложението в заседание на Прокурорската колегия на ВСС, насрочено за 20.01.2021 г., за разглеждане и произнасяне.

21. Извънредно атестиране на Нина Иванова Панчева - заместник на административния ръководител - заместник-окръжен прокурор на Окръжна прокуратура - София.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

21.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 4, във вр. чл. 197, ал. 5, т. 1 от ЗСВ, извънредно атестиране на Нина Иванова Панчева - заместник на административния ръководител - заместник-окръжен прокурор на Окръжна прокуратура - София.

21.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка от атестирането „МНОГО ДОБРА" на Нина Иванова Панчева - заместник на административния ръководител - заместник-окръжен прокурор на Окръжна прокуратура - София.

21.3. ВНАСЯ предложението в заседание на Прокурорската колегия на ВСС, насрочено за 20.01.2021 г., за разглеждане и произнасяне.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: /П/

ОГНЯН ДАМЯНОВ